
(11 ՅՈՒՆԻՍ 2025)


«Կենսական անհարժեշտություն եւ հրամայական է մեր       
              ժողովուրդին վերադարձը Արցախ. քարերը պետք է    
              աղոթեն» Նարեկ արք. Ալեմեզյան

Օգտվելով առիթից, որ մայիսի վերջին Մեծի Տանն Կիլիկիոյ կաթողիկոսության Միջեկեղեցական եւ միջկրոնական հարաբերությունների բաժանմունքի գլխավոր պատասխանատու Գերաշնորհ Տ. Նարեկ արք. Ալեմեզյանը գտնվում էր Պրահայում, Սրբազանին խնդրեցինք պատասխանել ՕՐԵՐ-ի մի քանի հարցերին։

Հ. Սրբազան Հայր, դուք ներկա էիք վերջերս Բեռնում Եկեղեցիների Համաշխարհային խորհրդի կողմից կազմակերպված Արցախի մշակու-թային եւ հոգեւոր ժառանգությանը նվիրված միջազգային գիտաժողովին։ Ի՞նչ կարգավիճակով մասնակցեցիք այդ համաժողովին։
Պ. Թե՛ Հայաստանի մեր քույրերուն եւ եղբայրներուն եւ թե՛ սփյուռքի բովանդակ հայության համար, նաեւ այն մարդոց համար, որ կհավատան արդարության, մարդկային իրավունքներու եւ խաղաղության, անկարելի էր, որ Արցախի արդար դատը անտեսվեր եւ մոռցվեր։ Եկեղեցիներու համաշխարհային խորհուրդը, որ 1948թ իր հիմնադրութենեն սկսյալ մինչ այսօր համաեկեղեցական ամենեն ներկայացուցչական մարմինն է (ունի 352 անդամ եկեղեցիներ, շուրջ 600 միլիոն հավատացյալներ), ինչպես նաեւ Զվիցերիոյ Բողոքական եկեղեցին պատվիրակությամբ մը Հայաստան կգտնվեին, երբ Արցախի հայաթափումը տեղի ունեցավ։ Այդ օրվնե փափագ եւ ձգտում ունեին այսպիսի միջազգային գիտաժողով մը կազ-մակերպելու, եւ այնպես եղավ, որ այս թվականին հարմարեցավ՝ 26–28 մայիս 2025-ին։ 
Եվ հարմար նկատած էին, որ թե՛ Սուրբ Էջմիածնի Ամենայն հայոց կաթողիկոսությունը՝ Գարեգին Բ Վեհափառ Հայրապետի գլխավորութ-յամբ, եւ թե՛ Մեծի Տանն Կիլիկիոյ կաթողիկոսությունը՝ Արամ Ա Վեհափառ Հայրապետի գլխավորությամբ մասնակից ըլլան։ Երկու Վեհափառ հայ-րապետներն իրենց պատգամը փոխանցեցին։ Արամ Ա վեհափառը չկրցավ անձամբ ներկա ըլլալ, բայց տեսաերիզ մը ուղարկած էր, իսկ Գարեգին Վեհափառն անձամբ ներկա էր։ Նաեւ հրավիրված էին տարբեր եկեղե-ցիներու ներկայացուցիչներ՝ հոգեւորական, թե աշխարհական։ Հրավիր-ված էին նաեւ աստվածաբաններ, իրավաբաններ, անոնք, որոնք հատկա-պես միջազգային օրենքի մասնագետներ են։ Հրավիրված էին նաեւ հայկական զանազան կազմակերպություններէ ներկայացուցիչներ։ Այս-պես գեղեցիկ համադրությունն մըն էր։ Եվ երկու օրերու ընթացքին հիմ-նական հարցերն էին Արցախը, հայկական ցեղասպանությունը, որը կկրկնվի, որի դերակատարները նույնն են՝ Թուրքիան եւ Ադրբեջանը, եւ նույն գաղափարախոսությունն է պանթուրքիզմի, պանթուրանիզմի, ան-տեսումի, քանդումի, ուրացումի… Շեշտը դրված էր պատմական հուշար-ձաններու պահպանության հրամայականին վրա։ Պատմական հուշար-ձանները թե՛ ճարտարապետական, եւ թե՛ հոգեւոր արժեք ունին։ Անշուշտ նաեւ ընդգծումներ եղան։ Ես ալ այդ ընդգծումները կատարողներն էի, որ հուշարձանները միայն քար կմնան, որքան ալ հին ըլլան, եթե այդ քարին հետ, այդ վանքերուն մեջ աղոթող չըլլա։ Ուստի կենսական անհրաժեշ-տություն եւ հրամայական է, մեր ժողովուրդին վերադարձը Արցախ։ Քարերը պետք է շնչեն։ Քարերը պետք է խոսին, քարերը պետք է աղոթեն։ Նույնիսկ եթե չդիմափոխվին, պահպանվին, բան մը չի նշանակեր։ 
Այսօր, օրինակ առնենք Աղթամարը, առանց ժողովուրդի, տարին մեկ անգամ սուրբ պատարագ ընելով կամ ուխտավորաբար հոն այցելելով (ես գտնված եմ), այո, ոչինչեն լավ է, բայց ամբողջական չէ։ Երբ որ մենք պահանջատիրություն կըսենք, Հայ Դատ, այս մեկը մեզի համար ամենօրյա տագնապ է։ Այդ տագնապը ապրիլը եւ սերունդե սերունդ փոխանցիլը հրամայական անհրաժեշտություն է։ Նույնիսկ եթե մոտիկ ապագային որեւէ մեկ դրական քայլ չառնվի աշխարհաքաղաքական պատճառներով, (բոլորս էլ գիտենք Ամերիկայի, Թուրքիայի, Եվրոպայի, Պարսկաստանի, Վրաստանի դերակատարությունը), մենք կկքինք այս հարցերու ծանրության տակ։ Բայց նաեւ չենք կրնար լուռ մնալ։ Լուռ մնալը դավաճանության համազոր բան է։ Պետք է խոսիլ, պետք է պահանջիլ։ Եվ ամենեն կարեւոր երեւույթներեն մեկը այս համագումարի ընթացքին, որ ընդգծվեցավ, եւ այդ ուղղությամբ մենք հսկայական աշխատանք ունինք կատարելիք, այն է, որ միջազգային իրավունքի օրենքով ինչ պետք է ընենք։ 

Հ. Ես այդ հարցն էի ուզում տալ, թե այդ ամենի բարձրաձայնումից հետո ի՞նչ պետք է ձեռնարկի հայությունը։ Ո՞րն է մեր հաջորդ քայլը։
Պ. Մենք ընդհանրապես ճանչված ենք որպես զգացական ժողովուրդ։ Բայց զգացումով չըլլար։ Ես պատկեր մը գործածելով կըսեմ, որ հայը նունյիսկ սրտով կմտածե, ոչ թե մտքով։ Բայց պայմանները փոխված են այս դարուն։ Մենք նաեւ շատ հաճախ կրկնում ենք՝ ռուսն այսպես ըրավ, Իրանն այսպես ըրավ, այսինչը մեզ դավաճանեց, այնինչը մեզ ծախեց, լավ. մենք ի՞նչ ըրինք։ Ինչո՞ւ այդ իրավիճակին մատնվեցանք։ 
Համագումարի ընթացքին նաեւ թափանցիկ կերպով արտահայ-տություն գտավ, որ Հայաստանի պետությունը, իշխանությունը իրաւա-կանօրէն տեր չի կանգնիր մեր ժողովուրդին Արցախի հարցով։ Եվ այսօր մեր անհատ հայորդիներու կապերը իրենց հայրենիքին հետ եւ նաեւ մեր հավաքական կապերը եկեղեցիով ու զանազան հաստատություններով, կուսակցություններով ամենեն թույլ վիճակի մեջ կգտնվին։ Այսօրվա համար բոլորս հանցավոր պետք է զգանք։ Անտարբերություն մը կա, հուսալքություն մը կա, «բան մը չենք կրնա ընելու» հոգեվիճակ մը կը տիրէ ամենուր։ Ջուրին հոսանքին հետ չենք կրնա երթալ։ Եթե այդպես ըլլար, մենք փաստորեն աշխույժ սփյուռք պետք չէ ունենայինք, հայրենիք պետք չէ ունենայինք։ Սա կնշանակե՝ մենք պահանջատիրություն չունինք։ Հանձնվինք, թող երթա։ Այդպիսի բան չի կրնար ըլլալ։ Այո, ինքնության տագնապ կա։ Հայուն դիմագիծը փոխված է։
Ժամանակին Լիբանանի մեջ հայ պատանի մը, պայմաններու բերու-մով նույնիսկ եթե եկեղեցի չերթար, հայկական դպրոց ու մշակութային կենտրոն, ակումբ չերթար, փողոցի մեջ հայ կմեծնար։ Այսօր այդպես չէ։ Հայ ըլլալը ժամանակին մեկ բանաձեւում ուներ՝ հայ ծնած ես, հայ կապրիս, հայ կմեռնիս։ Հայ ըլլալը հարցման նշաններ չուներ։ Այսինքն հայը հայու հետ պետք է ամուսնանար, հայը հայկական դպրոց պետք է երթար, հայ եկեղեցի պետք է երթար, հայ դրացիներ պետք է ունենար… Սա բնական պահանջ էր։ Բայց այսօր, նույնիսկ ամենեն հայահոծ տեղերը, հայ ըլլալը չափի հասկացողություն ունի։ Մարդ կա կըսե, որ ես ապրիլ 24-ին ցույցի երթալով կարտահայտեմ իմ հայությունս. մարդ կա կըսե ես Ս. Ծնունդին, Ս. Զատիկին եկեղեցի կերթամ, կբավե ինծի։ Մարդ կա կըսե ես զավակս հայկական դպրոց ղրկելու պետք չունիմ. զավակս հայերենը ինչ պիտի ընէ. զինք հայկական միության մը մեջ կդնեմ, կբավարարե։ Այս երեւույթները կան, բայց անդին նաեւ զանգված մը կա, որ հայությունը որպես տագնապ ու մարտահրավեր կապրի։ Եվ այդ իմաստով այս համագումարը նաեւ հիշեցում մըն է մեզի։ Մանավանդ Առաջին համաշխարհային եւ Երկրորդ համաշխարհային պատերազմներեն ետք, երբ միջեկեղեցական շարժումը սկսավ, իրական կամուրջ հաստատվեցավ բոլոր եկեղեցիներուն միջեւ։ Եվ այդ շարժումը մեզի՝ հայության առիթ մը ընծայեց, որ մարդիկ մեզ ճանչ-նան։ Գիտեք ճանաչողությունը երկկողմանի է։ Երբեմն մենք կսպասենք, որ աշխարհը մեր մասին խոսի։ Առաջին քրիստոնյա պետությունն ենք, հարուստ մշակույթ ունինք, անտեսված ենք, ջարդված ենք, զրկված ենք։ Այս բոլորը այսօր բան մը չեն նշանակեր։ Եվ Եկեղեցիներու համաշ-խարհային խորհուրդի եւ միջեկեղեցական շարժումի ամենակարեւոր երույթներն մեկը հետեւողականությունն է։ Ես ձեզի գործնական օրինակը պիտի տամ։ Արամ Ա Վեհափառ Հայրապետը կուսակրոն հոգեւորական է ձեռնադրված 1968-ին։ Եվ այդ թվականէն մինչեւ այսօր աստիճանաբար եւ ավելի լայն շրջանակներով միջեկեղեցական տիրական դեմք դարձած է, եւ պատասխանտվությամբ եւ հետեւողականությամբ միջեկեղեցական շար-ժումին մասնակցած։ Այսինքն առիթներ պետք չէ սպասենք։ Ամեն օր մենք ընելիք ունինք։ Միջեկեղեցական շարժումը եւ եկեղեցին ինքը առաքե-լություն է։

Հ. Եկեղեցիների համաշխարհային խորհուրդն ի՞նչ ազդեցություն ունի համաշխարհային քաղաքականության վրա։ Ինչքանո՞վ կարող է ազդել պետությունների ղեկավարների կայացնելիք որոշումների վրա։
Պ. Երբ կխոսինք Եկեղեցիներու համաշխարհային խորհուրդին կամ միջկեղեցական շարժման մասին, թող չթվի, թե մենք միայն կրոնական հարցերով կզբաղինք։ Քանի որ եկեղեցին ժողովուրդն է, հավատաց-յալներու խումբն է, Եկեղեցիներու համաշխարհային խորհուրդը զանա-զան բաժանմունքներու ճամփով ամբողջ հարցերը իր սեղանին վրա ունի։ Անշուշտ իրատես պետք է ըլլանք եւ ըսենք, որ այսօր պայմանները փոխված են Եկեղեցիներու համաշխարհային խորհուրդին համար եւս։ Օրինակ մը տամ։ 15 տարի առաջ ես Հնդկաստանի մեջ առանձնակի զրույց մը ունեցա Եկեղեցիներու համաշխարհային խորհուրդի գլխավոր պաշ-տոնյաններեն մեկուն հետ, որ պատասխանատուն էր տեղեկատվական բաժանմունքին։ Հնդիկ մըն էր, որ ինծի ըսավ. «Ժամանակին երբ որ աշխարհի վրա որեւէ մեկ տեղ դեպք մը կպատահեր, եւ Եկեղեցիներու համաշխարհային խորհուրդը լուր մը կհրապարակեր, միջազգային լրատվական աղբյուրներեն առաջ մեր լուրը կհասներ, եւ մեր լուրին ավելի վստահություն կունենային, քան մյուս լուրերուն»։ Անշուշտ հիմա աշ-խարհը փոխված է, Եկեղեցիներու համաշխարհային խորհուրդը, ինչպես այլ նմանատիպ կազմակերպություններ շատ ավելի արդիական միջոց-ներ օգտագործելով հանդերձ, վավերական վկայություն պետք է տան։ Եվ հո՛ն է եզակիությունը։ Ինչո՞ւ Եկեղեցիներու համաշխարհային խորհուրդ կկոչվի, չենք ըսեր Եկեղեցիներու համաշխարհային միություն կամ կազ-մակերպություն, որովհետեւ եկեղեցիներն են այդ խորհուրդը։ Ոչ թե Եկեղեցիներու համաշխարհային խորհուրդը կհրահանգե եկեղեցիներուն, այլ եկեղեցիները Եկեղեցիներու համաշխարհային խորհուրդը կօգտագոր-ծեն որպես կապ։

Հ. Եկեղեցիների համաշխարհային խորհուրդը կարողացա՞վ հասա-նելի դարձնել միջազգային լրատվական ցանցին Արցախի հետ կապված քննարկումները։
Պ. Եկեղեցիներու համաշխարհային խորհուրդը իր տեղեկատվական բաժանմունքին ճամփով տարածեց լուրը։ Համաժողովեն բխած մեր հաղորդագրության մեջ ընդգծված է, որ եկեղեցիներուն կոչ կուղղե, որ իրենց տեղական պայմաններուն մեջ, թե՛ որպես եկեղեցիներ, եւ թե՛ որպես հավատացյալներ, սոցիալական մեդիայի ճամփով այս ընթացքը լսելի դարձնեն եւ հետապնդեն։
Անոր համար կսեմ, մենք որպես հայություն բոլորս զանազան միջոցներով պետք է որ այս աշխատանքը կատարենք։ Այս աշխատանքին մեջ է նաեւ այս հարցազրույցը ՕՐԵՐ-ուն հետ։ Օգտվելով առիթեն, նաեւ կշնորհավորեմ ՕՐԵՐ-ու 25 ամյա հոբելյանը։

Հ. Ա. Շնորհակալություն, Սրբազան հայր։

 Զրույցը վարեց Հակոբ Ասատրյան

